Formúla 1 2021

**2021 FIA Formúla 1 Heimsmeistarakeppnin** var 72 tímabilið af Formúlu 1 heimsmeistarakeppninni. Það er samkvæmt Fédération Internationale de l'Automobile (FIA), stjórn alþjóðlegra akstursíþrótta, hæsti flokkur í keppni bíla án yfirbyggingar yfir hjóla. Heimsmeistarakeppnin spannaði 22 kappakstra víðsvegar um heiminn. Tímabilið byrjaði í mars og lauk í nóvember. Tímabilinu lauk fyrr en árin fyrir til að vera ekki á sama tíma og HM karla í fótbolta. Ökumenn og lið kepptu um tvö titla, annarsvega heimsmeistaratitil ökumanna og hinsvegar heimsmeistaratitil bílasmiða.

Max Verstappen hjá Red Bull Racing-Honda vann sinn fyrsta heimsmeistaratitil ökumanna. Hann vann 10 keppnir á tímabilinu og varð fyrsti hollenski ökumaðurinn til að taka titil ökumanna, fyrsti á Honda knúnum bíl síðan Ayrton Senna árið 1991 og fyrsti Red Bull ökumaðurinn síðan Sebastian Vettel árið 2013. Þetta tímabil sá endurkomu Aston Martin í Formúlu 1 síðan 1960 eftir að auðkýfingurinn Lawrence Stroll fjárfesti í bílaframleiðandanum.

Tímabilið einkenndist af harðri baráttu milli Verstappen og Hamilton. Ökumennirnir skiptust á að taka forystuna þónokkrum sinnum og áttu stóra árekstra við hvorn annan í breska og ítalska kappakstrinum og smávægilega árekstra í Emilía-Rómanja og Sádi-Arabíska kappakstrinum. Ökumennirnir komu inn í lokaumferðina í Abú-Dabí með jafn mörg stig og endaði kappaksturinn á umdeildan hátt. Mótastjórn meðhöndlaði ekki seinan öryggisbíl samkvæmt ýtrustu reglum. Verstappen komst framúr Hamilton á seinasta hring eftir að öryggisbílinn yfirgaf brautina á seinasta hring tímabilsins og fór að Verstappen tók sinn fyrsta heimsmeistaratitil ökumanna. Mercedes mótmældu niðurstöðunni í fyrstu en ákvöðu að áfrýja ekki eftir að mótmælum þeirra var hafnað.

Þetta var fyrsta tímabilið síðan 2008 þar sem heimsmeistari ökumanna keyrði ekki fyrir liðið sem vann heimsmeistaratitil bílasmiða. Tímabilið var jafnframt seinasta tímabil heimsmeistarans árið 2007 Kimi Räikkönen.

## Lið og ökumenn

### Liðsbreytingar
McLaren sleit samstarfi sínu við Renault og fór aftur í vélar frá Mercedes og hóf þannig aftur McLaren-Mercedes samstarfið sem var áður frá 1995 til 2014. Racing Point varð að Aston Martin. Nafnabreyting kom frá því að einn af eigendum liðsins, Lawrence Stroll, keypti Aston Martin bílaframleiðandann og snéri hann því aftur í Formúlu 1 í fyrsta skiptið síðan 1960. Renault liðið varð að Alpine, nafnið kemur frá sportbíla merki Renault bílaframleiðandans.

### Ökumannsbreytingar

Fjórfaldi heimsmeistarinn Sebastian Vettel fór frá Ferrari í lok 2020 tímabilsins eftir 6 tímabil með liðinu. Carlos Sainz Jr. tók sæti Vettel hjá Ferrari eftir tvö tímabil hjá McLaren. Daniel Ricciardo fór frá Renault til McLaren. Fernando Alonso kom aftur inn í Formúlu 1 með Alpine eftir að hafa seinasta keppt með McLaren árið 2018.

Vettel fór til Aston Martin, þar sem hann tók við af Sergio Pérez. Pérez var upprunnulega með samning við Racing Point út 2022 en fór til Red Bull Racing þar sem hann kom í stað Alexander Albon sem varð prufu og varaökumaður liðsins árið 2021.

Romain Grosjean og Kevin Magnussen, sem höfðu keyrt fyrir Haas frá 2016 og 2017, sögðu skilið við liðið eftir 2020 tímabilið. 2020 Formúlu 2 meistarinn Mick Schumacher, sonur sjöfalda heimsmeistarans Michael Schumacher, tók annað sæti Haas en Nikita Mazepin tók hitt sætið eftir að enda í 5 sæti í Formúlu 2 2020.

Yuki Tsunoda, sem hafnaði í þriðja sæti í Formúlu 2 2020, fór uppí Formúlu 1 með Scuderia AlphaTauri, hann kom í stað Daniil Kvyat, hann varð varaökumaður Alpine árið 2021.

### Mið-tímabils breytingar
Kimi Räikkönen greindist með kórónuvírus fyrir hollenska kappaksturinn. Robert Kubica, varaökumaður Alfa Romeo Racing, keppti í hans stað en hann keppti seinast árið 2019 fyrir Williams. Kubica kom aftur í stað Räikkönen í Ítalska kappakstrinum helgina eftir.

Nikita Mazepin greindist með kórónuvírs fyrir Abú Dabí kappaksturinn, engin keppti í staðin fyrir hann þar sem Haas skorti varaökumann þá helgina.

## Umferðir

## Tilvísanir